CELEX: 62018TN0723
Language: lt
Date: 2018-12-07 00:00:00
Title: Byla T-723/18: 2018 m. gruodžio 7 d. pareikštas ieškinys byloje Barata / Parlamentas

25.2.2019   
            
            
               LT
            
            
               Europos Sąjungos oficialusis leidinys
            
            
               C 72/32
            
         
      2018 m. gruodžio 7 d. pareikštas ieškinys byloje Barata / Parlamentas
      
      (Byla T-723/18)
      (2019/C 72/41)
      Proceso kalba: anglų
      
         Šalys
      
      
         Ieškovas: João Miguel Barata (Evere, Belgija), atstovaujamas advokatų G. Pandey, D. Rovetta ir V. Villante
      
         Atsakovas: Europos Parlamentas
      
         Reikalavimai
      
      Ieškovas Bendrojo Teismo prašo:
      
                  —
               
               
                  pirma, panaikinti 2018 m. liepos 23 d. Europos Parlamento generalinio sekretoriato sprendimą, kuriuo atmesti 2018 m. vasario 2 d. ir 2018 m. balandžio 13 d. pagal Europos Sąjungos pareigūnų tarnybos nuostatų 90 straipsnio 2 dalį ieškovo pateikti skundai;
               
            
                  —
               
               
                  antra, panaikinti 2018 m. kovo 22 d. Žmogiškųjų išteklių plėtros direktoriaus sprendimą, kuriuo atsisakyta peržiūrėti ieškovo paraišką dėl dalyvavimo 2017 m. sertifikavimo procedūros mokymų programoje ir kuriuo jis faktiškai pašalintas iš 2017 m. sertifikavimo procedūros.
               
            
                  —
               
               
                  trečia, panaikinti 2017 m. gruodžio 8 d. ir 2017 m. gruodžio 21 d. Žmogiškųjų išteklių plėtros direktoriaus sprendimus pripažinti ieškovo paraišką nepriimtina vien dėl to, kad jo paraiškoje dėl dalyvavimo 2017 m. sertifikavimo procedūros mokymų programoje nebuvo pateikta rodyklė;
               
            
                  —
               
               
                  ketvirta, panaikinti 2018 m. kovo 1 d. Parlamento sprendimą, kuriuo ieškovui pranešta apie bendruosius rezultatus, tačiau jis neįtrauktas į sąrašą pareigūnų, atrinktų dalyvauti 2017 m. sertifikavimo procedūroje, dėl jo paraiškos nepriimtinumo;
               
            
                  —
               
               
                  penkta, panaikinti 2017 m. rugsėjo 22 d. pranešimą apie vidaus konkursą, kuris išplatintas personalui;
               
            
                  —
               
               
                  galiausiai, panaikinti atitinkamą sąrašą pareigūnų, atrinktų dalyvauti minėtoje mokymų programoje.
               
            
                  —
               
               
                  pirmumo tvarka prireikus pripažinti Pareigūnų tarnybos nuostatų 90 straipsnį negaliojančiu ir netaikytinu šiame procese pagal Sutarties dėl Europos Sąjungos veikimo 277 straipsnį.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas pareigos motyvuoti pažeidimu, Pareigūnų tarnybos nuostatų 25 straipsnio pažeidimu ir Sutarties dėl Europos Sąjungos veikimo 296 straipsnio pažeidimu.
               
            
                  2.
               
               
                  Antrasis ieškinio pagrindas grindžiamas proporcingumo ir gero administravimo principų pažeidimu, ieškovo teisės į gynybą ir teisės būti išklausytam pažeidimu ir atitinkamai Europos Sąjungos pagrindinių teisių chartijos 41 straipsnio pažeidimu.
               
            
                  3.
               
               
                  Trečiasis ieškinio pagrindas grindžiamas gero administravimo pareigos pagal Europos Sąjungos pagrindinių teisių chartijos 41 straipsnį pažeidimu ir akivaizdžia vertinimo klaida.
               
            
                  4.
               
               
                  Ketvirtasis ieškinio pagrindas grindžiamas Reglamento Nr. 1/58 (1) 1, 2, 3 ir 4 straipsnių pažeidimu, taip pat vienodo požiūrio ir nediskriminavimo principų pažeidimu.
               
            
         (1)  1958 m. balandžio 15 d. Reglamentas Nr. 1, nustatantis kalbas, kurios turi būti vartojamos Europos ekonominėje bendrijoje (OL 17, 1958, p. 385; 2004 m. specialusis leidimas lietuvių k., 1 sk., 1 t., p. 3).